సిద్ధి కుమారి

సిద్ధి కుమారి (జననం 1973 అక్టోబరు 6) రాజస్థాన్ కు చెందిన భారతీయ రాజకీయవేత్త. ఆమె నాలుగుసార్లు ఎమ్మెల్యేగా ఎన్నికైంది. బికనీర్ తూర్పు నియోజకవర్గం నుండి 16వ రాజస్థాన్ శాసనసభకు సభ్యురాలిగా పనిచేస్తున్నది. 2008లో డీలిమిటేషన్ తర్వాత ఈ నియోజకవర్గాన్ని ఏర్పాటు చేసినప్పటి నుండి ఆమె ఎమ్మెల్యేగా పనిచేస్తున్నది. వరుసగా ఆమె 2008, 2013, 2018, 2023 ఎన్నికలలో భారతీయ జనతా పార్టీ అభ్యర్థిగా బికనీర్ తూర్పు నియోజకవర్గం నుండి గెలిచింది.

 ప్రారంభ జీవితం 
ఆమె 1973లో బికనీర్ రాజ కుటుంబంలో జన్మించింది. ఆమె నరేంద్ర సింగ్ బహదూర్ కుమార్తె, బికనీర్ కు చెందిన కర్ణి సింగ్ బహదూరు మనవరాలు. ఆమె ఎంఏ వరకు చదువుకుంది. లాల్‌ఘర్ ప్యాలెస్ మ్యూజియం డైరెక్టర్ గా ఆమె వ్యవహరిస్తోంది.

25 సంవత్సరాల వయస్సులో, ఆమె తన తల్లి, అమ్మమ్మలకు సంబంధించిన వస్తువులను ప్రదర్శించడానికి ఒక మ్యూజియాన్ని స్థాపించింది. ఆమెను బికనీర్ లో ప్రేమగా బాయి సా అని పిలుస్తారు.
 రాజకీయ జీవితం 
సిద్ధి కుమారి 2023 రాజస్థాన్ శాసనసభ ఎన్నికల్లో భారతీయ జనతా పార్టీకి ప్రాతినిధ్యం వహిస్తూ బికనీర్ తూర్పు అసెంబ్లీ నియోజకవర్గం నుండి విజయం సాధించింది. ఆమె భారత జాతీయ కాంగ్రెస్ కు చెందిన యశ్‌పాల్ గెహ్లాట్ ను 19,303 ఓట్ల తేడాతో ఓడించింది.

 మూలాలు 

వర్గం:జీవిస్తున్న ప్రజలు
వర్గం:1973 జననాలు